מעלה החמישה

מעלה החמישה (מַעֲלֵה-הַחֲמִשָּׁה) הוא קיבוץ הממוקם בראש אחת הפסגות הגבוהות שבהרי ירושלים, מדרום מזרח להר רפיד, על יד קיבוץ קריית ענבים והכפר אבו גוש ולצד היישוב הקהילתי הר אדר. הקיבוץ נוסד רשמית ב-22 ביולי 1938 כחלק מיישובי חומה ומגדל, על ידי חברי גרעין "במעלה" של תנועת גורדוניה, שעלו מפולין וממזרח אירופה. חברי גרעין "במעלה" שהו בהכשרה במחנה ליד קריית ענבים עת נרצחו חמישה מחבריהם ב-9 בנובמבר 1937, במהלך סלילת דרך בהר הרוח, הנמצא מדרום לקיבוץ. שמות החמישה: אהרון אולישבסקי, אריה מורדכוביץ, יהושע פוחובסקי, יצחק מגדל, משה בר גיורא (באומגרטן) אנדרטה לזכרם נבנתה במקום בו נפלו, בהר הרוח. החמישה הונצחו בציור פרסקו מעשה ידי הצייר היהודי-אמריקני שלדון שונברג שצויר בבית התרבות של הקיבוץ "בית צילה" בשנים 1953-1952. למחרת הרצח נתכנסו חברי הקיבוץ והודיעו שחילוקי הדעות לגבי התיישבות של קבע בהרים הם מאחוריהם והקבוצה החליטה פה אחד להתיישב בהר עימו הם כרתו ברית דמים. עם הקמת הנקודה ועדת השמות הצעה מספר שמות ובהם השם הזמני "גבעת החמישה", אולם חברי הקיבוץ ביקשו לאזכר את גרעין "במעלה" וכך באספת ועדת השמות של קק"ל מ-27 באוגוסט 1938, נקבע השם הרשמי "מעלה החמישה". תחילה העלו לקרקע 3 בתים, בתי איש שלום, מגדל ביטחון בו גם שכנה המרפאה ותחנת הגפירים. לאחר בניית המבנים עלתה פלוגת חברים ראשונה. במהלך מלחמת העצמאות, בגלל הקרבה לחזית הירדנית, שימש הקיבוץ, יחד עם קיבוץ קריית ענבים, כבסיס של גדוד "הפורצים" מחטיבת הראל. ב-18 בינואר 1948, נהרג מזכיר הקיבוץ, אלתר רכניצר, בהתקפה על שיירה שיצאה לכיוון ירושלים. בתחילת מאי 1948 פונו כל ילדי הקיבוץ למנזר רטיסבון בירושלים, שם שהו עד מרץ 1949. ב-30 במאי הותקף הקיבוץ, אך ההתקפה נהדפה. בעקבות הסכמי שביתת הנשק בתום מלחמת העצמאות נקבע קו הגבול בין מדינת ישראל לממלכת ירדן ("הקו הירוק"), מצידו הצפוני של הקיבוץ. בשנת 2004 החלה בסמוך בנייה של קטע מגדר ההפרדה. במאי 1959, נערכה עצרת זיכרון והוכרז על הקמת יד זיכרון לזכרו של אליעזר גלר וגיבורי מרד גטו ורשה. גלר שהיה חבר גורדוניה וריכז את פעילות התנועה בלודז', היה אמור להצטרף לחבריו במעלה החמישה, כשפרץ המרד עמד בראש שתי פלוגות לוחמות של גורדוניה, לאחר המרד נשלח לברגן-בלזן ומשם לאושוויץ בה נספה. בשנת 1961 נסתיימה בכניסה לקיבוץ בניית אנדרטה, מעשה ידי הפסל אנדריי רבס, לזכרם. בשנת 1967, במלחמת ששת הימים, ישבה פלוגת מילואים מהחטיבה הירושלמית על פסגת הר סמוך למעלה החמישה, אל מול מוצב הרדאר הירדני, עשרות מטרים מקו הגבול. בבוקר ב-5 ביוני 1967, החל משעה 10:00, ספג המוצב הפגזה של פגזי מרגמה ירדניים והחלו חילופי אש לאורך כל היום. ללא נפגעים לפלוגה במקום. בשעות הערב פרץ כוח משוריין מחטיבת הראל בפיקודו של אורי בן-ארי לכיוון מוצב הרדאר והמשיך לעבר גב ההר בין לכיוון רמאללה. בשנת 2002, אושרה לקיבוץ הרחבה של 138 יחידות דיור על חשבון שטחי היער באזור, הגופים הירוקים התנגדו לתוכנית, ולאחר מספר שנים החליט הקיבוץ לא ליישמה. בינואר 2005 עבר הקיבוץ שינוי יסודי באורחות חיי התושבים. השיתוף הכלכלי בין חברי הקיבוץ צומצם באופן משמעותי והשריד העיקרי שנותר מימי השיתוף היא רשת ביטחון כלכלית שאמורה לעזור למעוטי היכולת. ב-9 ביוני 2021 פרצה שרפה באזור הקיבוץ ובתי תושבים פונו. הענף הכלכלי העיקרי של הקיבוץ הוא מלון מעלה החמישה הנמצא לידו וכולל מועדון בריאות וספא, מרכז קונגרסים וגן אירועים. ענפים נוספים במשק הם רפת (האחרונה שנותרה באזור ההר), לולים, בית קפה, גידולי שדה ובריכת שחיה. בשנת 1954, קם מפעל "גמה" למכשירי רדיו. בשנת 1956, הוקם, בשיתוף עם קריית ענבים, משרד ההובלה "הרי ירושלים". בשנת 1964 הוקם מפעל לסוכריות וממתקים "כרמית". תחילה ייצור סוכריות כרמל בידע צרפתי. בהדרגה הורחב קו המוצרים ובשנת 1979 נחנך מפעל חדש של כרמית שהוקם בקיבוץ. המפעל נמכר לחברת אסם בשנת 1995, וב-1998 נמכר שוב לחברת "טעם ישראל" שאיחדה את פעילותו עם המפעל שלה בראשון לציון והמפעל בקיבוץ נסגר. בשנת 1970 הוסב בניין לול לחממה והוקמה חממת הסחלבים. בשנת 2018 הוסב בניין החממה לבית קפה הפועל עד היום. ערך מורחב – מלון מעלה החמישה מלון מעלה החמישה או בית המרגוע מעלה החמישה היה מלון בהרי יהודה בסמיכות לקיבוץ מעלה החמישה ובבעלות הקיבוץ. ביוני 2012 המלון נרכש בידי קבוצת ג'ורדאש ישראל והוחלט להפעילו תחת המותג "אורכידיאה", כאשר אורכידיאה מחזיקה ב-74% מהמלון ו-26% הנותרים נותרו בחזקת הקיבוץ. בשנת 2015 המלון נרכש על ידי חברת "כרם ניהול בתי מלון" בבעלותם של גדי פריבר ואפרים קרמר, ופוצל למלון יערים ולמלון גורדוניה. ביוני 2021 נפתח במעלה החמישה סניף של רשת ההארחה סלינה מנתור בבניין היסטורי משוחזר - בית נובו (בית מרגוע לעובדי חברת האשלג, לשעבר), הסמוך למלון יערים. אנדרטה ללוחמי גטו ורשה בכניסה לקיבוץ מעלה החמישה שלט הכניסה לקיבוץ, ליד חממת הסחלבים בתי מעלה החמישה, מבט מאבו גוש בריכת המים של מעלה החמישה מגדל השמירה בניין חדר האוכל "בית צילה" - בית התרבות של הקיבוץ הקמת הצריף הראשון ביום העלייה - 1 בנובמבר 1938 מעלה החמישה 1938 מעלה החמישה בצילום אווירי 1945 ישראל רוזנסון ויוסי שפנייר, מולדת לבנות במעלה ההר - מעלה החמישה: קורות, אתרים סיורים, ירושלים כרמל 2018.(הספר בקטלוג ULI) הספר "מולדת לבנות במעלה ההר - מעלה החמישה", באתר "סימניה" במעלה ההר: מעלה החמישה ביובל לעלייתה על הקרקע, בעריכתה של רעיה בן חיים, 1996, (הספר בקטלוג ULI) מדיה וקבצים בנושא מעלה החמישה בוויקישיתוף אתר האינטרנט הרשמי של מעלה החמישה מעלה החמישה - קיבוץ, באתר תנועת העבודה הישראלית האתר של מלון מעלה החמישה "סקויה" אולם אירועים תיאור הלוויית החמישה, דבר, 10 בנובמבר 1937 "מעלה החמשה", מערבית לקרית-ענבים, דבר, 22 ביולי 1938 מיכאל יעקובסון: סקירה על בניין חדר האוכל ובית צילה, באתר 'חלון אחורי', 3.5.13 הגדה של פסח, קיבוץ מעלה החמישה, תש"ט באתר הספרייה הלאומית התיישבות חדשה בהרי יהודה, מעלה החמישה, 1938, באתר ארכיון הסרטים הישראלי בסינמטק ירושלים מעלה החמישה (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 מעלה החמישה מערבית לקרית ענבים, דבר, 22 ביולי 1938 5 פועלים יהודים שעבדו בסלילת כביש בהרי ירושלים נרצחו הבוקר בידי ערבים צמאי דם, דבר, 9 בנובמבר 1937 רון ברטוש, שלדון שונברג בישראל, 1956-1948, המחלקה לאמנויות, אוניברסיטת בן-גוריון בנגב, באר שבע; ברוש, תל אביב, 2015, עמ' 30-27. תוקם גבעת החמישה!, דבר, 11 בנובמבר 1937 איש שלום היה יו"ר "האגודה למען הכפר העברי" שבסיועה הוקמו שלושת הבתים הראשונים שוב הותקפה שיירה במעלה הר הקסטל, על המשמר, 19 בינואר 1948 2 נהרגו נפצעו בהתקפה על מכוניות של קרית-ענבים, דבר, 19 בינואר 1948 ילדי מעלה החמשה חזרו הביתה, על המשמר, 23 במרץ 1949 מעלה החמשה הותקפה, הצופה, 31 במאי 1948 יובל יועז, בג"ץ: צה"ל רשאי להקים הגדר בצפון-מערב ירושלים, באתר הארץ, 10 בספטמבר 2006 ציר פולין בעצרת במעלה החמשה, הארץ, 5 במאי 1959 גל ניסים, ‏מעלה החמישה: אושרה הרחבה ל-138 יח"ד, הירוקים יערערו, באתר גלובס, 30 ביוני 2002 מארק שון, "אלעד מגורים גרמה לביטול פרויקט במעלה החמישה ונזק של מיליונים", באתר כלכליסט, 23 באפריל 2012 חבלי הלידה של "כרמית", על המשמר, 3 בפברואר 1965 דליה שביט, כרמית: חיי הקיבוץ המתוקים, דבר, 22 בדצמבר 1983 ורד שרון-ריבלין, זהבה דברת, ‏טעם ישראל משנה את שמה ל"כרמית"; מחפשת משרד פרסום בינוני, באתר גלובס, 14 ביולי 1999 מיכל מרגלית, ‏האחים נקש רכשו מלון מעלה החמישה בכ-52 מיליון שקל, באתר גלובס, 10 ביוני 2012 מיכל רז-חיימוביץ', ‏צפו: ביקור במלון היוקרה חדש בישראל שכולם מדברים עליו, באתר גלובס, 12 באוגוסט 2016